Min studieorlov i foråret 2013

1. Kort beskrivelse af, hvad du har eller vil beskæftige dig med i din studieorlov.

Mit fokus var liturgisk teologi i forlængelse af et kompaktseminar på Københavns Universitet august 2012, hvor vi mødte Gordon Lathrop og Gail Ramshaw, begge anerkendte teologiske kapaciteter fra USA.

Jeg orienterede mig dels historisk og dels nutidigt i det lutherske landskab verden over.

Jeg var medlem af det nordiske liturgiske netværk Leitourgia, og har gennem deltagelse i flere seminarer i det regi taget del i mange liturgiske overvejelser. Jeg havde også selv erfaringer med gudstjenesteudvikling fra mit eget virke i sognet, så det var naturligt for mig at vælge dette fordybelsesområde i en studieorlov. Målet var desuden at påbegynde første del af en fleksibel master under KU i netop liturgi, hvilket jeg også gjorde. Den færdige opgave er vedhæftet denne beskrivelse. Den handler om nadverforståelse, set i et semiotisk og liturgisk-teologisk lys.

2. Anbefalelsesværdig litteratur

Jeg henviser til litteraturlisten i opgaven.

3. Netværk

Kan varmt anbefale Leitourgia: [www.leitourgia.com](http://www.leitourgia.com).

4. Artikel eller lign., som du har skrevet om emnet.

Se vedhæftede opgave, ”Når I mødes og spiser sammen”, der blev godkendt som første del af fire: 15 ectc points i en fleksibel master.

5. Samarbejde

Jeg ved, hvem det er, jeg kan samarbejde med, hvis jeg får lyst til at være med igen.

6. Evt. videre udviklingsperspektiv.

Jeg ønsker ikke at færdiggøre min master i liturgi, men arbejder naturligvis fortsat på at udvikle gudstjenester i mit virke som præst og på at holde mig orienteret teologisk om emnet.

Birgitte Refshauge Kjær, sognepræst i Egeris-Estvad-Rønbjerg pastorat, Skive provsti.